

Sajtóközlemény

**[2023. április.]**

**TÖBB ZÖLD VÁROST EURÓPÁNAK**

Április 21 és 23 között kerül megrendezésre a Magyar Agrár- és Élettudományi Egyetem (MATE) Budai Campusán (1118 Budapest, Villányi út 29-43) a Tavaszkert - Dísznövény 2023 Szakkiállítás és Vásár. ***Több Zöld Várost Európának*** ez évi programsorozatának részeként a Magyar Díszkertészek Szakmaközi Szervezete szervezésében három előadásra kerül sor a nagy múltú rendezvényen.

Április 21-én délelőtt az érdeklődők a hazai díszfaiskolák helyzetéről, jövőképéről hallhatják *Rónai Gergely*nek, a Magyar Díszfaiskolások Egyesülete elnökének előadását. A szakember kitér majd az új növényfajták és a hazai fajtakínálat kapcsolatára, a gyakorlati tapasztalatok elemzésére is.

A kiállítás szombati napján, április 22-én délután két előadás is érinti a Green City elveken alapuló növényfajta használatot, az energiahatékony kertépítés és kertfenntartás kérdéskörét a magánkertekben és a közterületeken.

Az előadások egyike az ökológikus gondolkodás, a fenntarthatóság igényének és lehetőségeinek összehangolására ad javaslatokat. *Megyesi Éva* Green City akkreditált okleveles kertészmérnök előadó felhívja a figyelmet a természet ingyenes szolgáltatásainak megismerésére és használatára, hogy olyan kertek jöhessenek létre, melyek a megváltozott éghajlati körülmények között is a lehető legkisebb energiaráfordítással legyenek fenntarthatóak.

A második előadás az egynyári növények városi zöldfelületi szerepét és a közterületi faj és fajtahasználatot elemzi. *Kisvarga Szilvia* MATE tudományos főmunkatársa összehasonlítja a korábbi nemesítés alapelveit a jelenkor igényeivel, új, klímaadaptált egynyári fajták nemesítési céljait részletezi és betekintést ad a nemesítési eredményekbe.

.

**A Magyar Díszkertészek Szakmaközi Szervezete 2020-ban csatlakozott ahhoz a nemzetközi összefogáshoz, amelynek keretében széles körű tájékoztató kampányt indított települési felületek zöldítése, fenntarthatóbb működtetése érdekében. A Szervezet ezzel is szeretne hozzájárulni a klímaváltozás elleni küzdelem gyakorlati kezeléséhez.**

A nemzetközi ***Green Cities*** kezdeményezés magyarországi tagjaként a Magyar Díszkertészek Szakmaközi Szervezete szakmai partnereivel közösen szervez ismeretterjesztő és akadémikus előadásokat, valamint a lakosságnak, kisebb-nagyobb közösségeknek szóló, közérthető és a társadalmasítást célzó workshopokat. Ezáltal a települési környezetben elősegíthetjük a ZÖLD felületek megsokszorozását, a klímavédelemben is hasznos ZÖLD szolgáltató infrastruktúrát hozhatunk létre közös erővel.

**További információk** a szervezők honlapján: [**www.tavaszkert.hu**](http://www.tavaszkert.hu) és [facebook](https://www.facebook.com/people/Tavaszkert-D%C3%ADszn%C3%B6v%C3%A9ny-Szakki%C3%A1ll%C3%ADt%C3%A1s-%C3%A9s-V%C3%A1s%C3%A1r/100083514724558/) oldalán.

A promóciós kampány tartalma kizárólag a szerző nézeteit képviseli, és kizárólag az ő felelőssége. Az Európai Bizottság és az Európai Kutatási Végrehajtó Ügynökség (REA)   
nem vállal felelősséget a benne foglalt információk felhasználásáért.

**KAMPÁNY FINANSZÍROZÁSA**



**AZ EURÓPAI UNIÓ**

**TÁMOGATÁSÁVAL**

**AZ EURÓPAI UNIÓ TÁMOGATJA A KÖRNYEZET VÉDELMÉT ELŐSEGÍTŐ KAMPÁNYOKAT**